पाएं अपने शहर की ताज़ा ख़बरें और फ्री ई-पेपरडाउनलोड करें
मेडिकल कॉलेज स्थित कोविड अस्पताल में देर शाम हंगामा देखने को मिला। कोविड ओपीडी में मरीज को दिखाने आए, परिजन डॉक्टर से उलझ गए। परिजन, मरीज को भर्ती करने की जिद पर अड़ गए। डॉक्टर ने बेड खाली नहीं होने का हवाला दिया। इसके बाद गुस्साए परिजनों ने डॉक्टरों से गाली गलौज कर दी, और मारपीट की कोशिश की।
उस वक्त कोविड ओपीडी में मेडिकल ऑफिसर डॉक्टर मोहित गौतम व रेजिडेंट डॉक्टर अविनाश मौजूद थे।दोनों ने वहां से भागकर खुद को बचाया। हंगामे की सूचना पर पुलिस मौके पर पहुंची। इधर घटना के विरोध में रेजिडेंट डॉक्टर ने ने 1 घंटे काम बंद कर दिया बंद कर दिया। जिस कारण कोविड ओपीडी में इलाज के लिए आए मरीज परेशान होते रहे।
मेडिकल ऑफिसर डॉक्टर मोहित गौतम ने बताया, घटना लगभग 4 बजे की है। जिरियाट्रिक वार्ड स्थित कोविड ओपीडी में रेजिडेंट डॉक्टर अविनाश के साथ ड्यूटी कर रहा था। इस दौरान बारां जिले से एक मरीज रेफर होकर आया था। उसके साथ तीन लोग थे। परिजन बेड की मांग कर रहे थे। मरीज को देखा तो उसका ऑक्सीजन लेवल 75 था। परिजनों को समझाया,कि अभी बेड खाली नहीं है। ओपीडी में ऑक्सीजन लगा देते देते हैं, बेड खाली होगा, तब बेड पर शिफ्ट कर देंगे।
परिजन फिर भी नहीं माने और गाली गलौज पर उतारू हो गए। इस दौरान उनमें से दो लोगों ने मारपीट करने की कोशिश की। डॉ अविनाश और मैं खुद जिरियाट्रिक वार्ड से भागकर नए अस्पताल के गेट तक (एनएमसीएच) पहुंचे। सूचना के बाद पुलिस मौके पर पहुंची। जब तक परिजन, मरीज को लेकर जा चुके थे। इसके बाद घटना के विरोध में आक्रोशित रेजिडेंट डॉक्टरों 1 घंटे काम बंद कर दिया। अधीक्षक द्वारा समझाइश के बाद वापस ओपीडी में काम संभाला और मरीजों का इलाज किया
इधर हंगामे के बाद जिरियाट्रिक ओपीडी में डॉक्टर नदारद रहे। इलाज के लिए आने वाले मरीज व परिजन, डॉक्टर के इंतजार में बैठे रहे।अनन्तपुरा से आई तनु ने बताया कि उसकी मां का ऑक्सीजन लेवल डाउन है, ओपीडी में मरीज को देखने वाला एक भी डॉक्टर नहीं है। कैसे इलाज होगा। वही अरुण मजूमदार ने बताया 1 घंटे से यहां कोई डॉक्टर नहीं है। अधीक्षक के यहां गया, वहां भी ताला लगा मिला। मरीज परेशान हो रहे हैं। अस्पताल में व्यवस्था नाम की कोई चीज नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn